**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 24 /01/2024**

 **Αριθ. Πρωτ. 1574**

**ΑΠΟΣΠΑΣΜΑ**

# Από το πρακτικό της αριθμ. 1ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 1**

**Ανάθεση Χειρισμού μεμονωμένης δικαστικής υπόθεσης σε δικηγόρους εκτός των υπηρετούντων στο Δήμο με πάγια αντιμισθία , λόγω της απαιτούμενης εξειδικευμένης γνώσης - ΄Ασκηση αίτησης ακύρωσης ενώπιον του ΣτΕ κατά των υπ΄αριθμ. 108159/15.12.2023 και 108153/15.12.2023 Αποφάσεων του Αναπληρωτή Εσωτερικών - ΄Ασκηση αίτησης αναστολής εκτελέσεως ενώπιον του ως άνω Δικαστηρίου και λήψεως προσωρινής διαταγής.**

 Στη Λιβαδειά σήμερα 23η Ιανουαρίου 2024 ημέρα Τρίτη και, ώρα 14.00 00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 1196/19-01-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 7 (επτά) , ήτοι

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος ΟΥΔΕΙΣ

 2. Τουμαράς Βασίλειος

 3. Αγνιάδης Παναγιώτης

 4. Καλλιαντάσης Χρήστος

 5. Παπαβασιλείου Αικατερίνη

 6. Μίχας Δημήτριος

 7.Ταγκαλέγκας Ιωάννης

 Στη συνεδρίαση παραβρέθηκε και ο κύριος Αρκουμάνης Πέτρος - Δημοτικός Σύμβουλος Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, δυνάμει της 6/2024 Απόφασης του Δημοτικού Συμβουλίου.

 Ο Πρόεδρος της Δημοτικής Επιτροπής εισηγούμενος το 1ο θέμα της ημερήσιας διάταξης έθεσε

Υπόψη των μελών την με αριθ.πρωτ. 1185/18-01-2024 εισήγηση της Δ/νσης των Διοικητικών

 Υπηρεσιών του Δήμου Λεβαδέων στην οποία αναφέρονται:

Ο Πρόεδρος της Κ.Ε.Δ.Ε στην αριθμ. 128/16.1.2024 επιστολή του αναφέρεται :

 (α) στη με αρ.πρωτ.: 108159/15.12.2023 Απόφαση του Αναπληρωτή Υπουργού Εσωτερικών με θέμα *«Απόδοση εσόδων από τους Κεντρικούς Αυτοτελείς Πόρους έτους 2023, σε όλους τους Δήμους της χώρας, προς κάλυψη λειτουργικών και λοιπών γενικών δαπανών τους ή/και την υλοποίηση έργων και επενδυτικών τους δραστηριοτήτων – Συμπληρωματική επιχορήγηση έτους 2023»* και

(β) στη με αριθ.πρωτ. 108153/15.12.2023 Απόφαση του Αναπληρωτή Υπουργού Εσωτερικών με θέμα *«Επιχορήγηση του Ελληνικού Οργανισμού Ανακύκλωσης (Ε.Ο.ΑΝ.) με συνολικό ποσό ύψους 129.141.872,00€, για την εξόφληση του οφειλόμενου ποσού των Ο.Τ.Α. α΄ βαθμού για το τέλος ταφής του έτους 2022 και του α΄ εξαμήνου έτους 2023»,*

οι οποίες έχουν εκδοθεί σε εκτέλεση των διατάξεων του άρθρου 38 του ν.4819/2021 (Α΄ 129) *«Ολοκληρωμένο πλαίσιο για τη διαχείριση των αποβλήτων - Ενσωμάτωση των Οδηγιών 2018/851 και 2018/852 του Ευρωπαϊκού Κοινοβουλίου και του Συμβουλίου της 30ής Μαΐου 2018 για την τροποποίηση της Οδηγίας 2008/98/ΕΚ περί αποβλήτων και της Οδηγίας 94/62/ΕΚ περί συσκευασιών και απορριμμάτων συσκευασιών, πλαίσιο οργάνωσης του Ελληνικού Οργανισμού Ανακύκλωσης, διατάξεις για τα πλαστικά προϊόντα και την προστασία του φυσικού περιβάλλοντος, χωροταξικές - πολεοδομικές, ενεργειακές και συναφείς επείγουσες ρυθμίσεις»*

(γ) στις με αριθ. 321/09.09.2022 & 323/09.09.2022 αποφάσεις του Δ.Σ. του ανώτατου συλλογικού οργάνου των ΟΤΑ α΄ βαθμού, Κεντρικής Ένωσης Δήμων Ελλάδος (ΚΕΔΕ), με τις οποίες έχει κριθεί αναγκαία η άσκηση αίτησης ακύρωσης και αναστολής ενώπιον του ΣτΕ κατά εκτελεστών πράξεων της διοίκησης που θα εκδοθούν σε εφαρμογή των ανωτέρω διατάξεων του νόμου που κρίνονται αντισυνταγματικές δεδομένου ότι: Με την εφαρμογή από 1 Ιανουαρίου 2022 των διατάξεων του άρθρου 38 του ν.4819/2021 επιβάλλεται στους δήμους τέλος ταφής για τις ποσότητες ανεπεξέργαστων αστικών αποβλήτων, που διατίθενται σε χώρους υγειονομικής ταφής καθώς και για τα υπολείμματα επεξεργασίας αστικών αποβλήτων που προκύπτουν από μονάδες επεξεργασίας αστικών αποβλήτων (Κέντρα Διαλογής Ανακυκλώσιμων Υλικών (ΚΔΑΥ), Μονάδες Επεξεργασίας Βιολογικών Αποβλήτων (ΜΕΒΑ), Μονάδες Μηχανικής Βιολογικής Επεξεργασίας (ΜΕΑ), και μονάδες αποτέφρωσης αστικών αποβλήτων), που διατίθενται σε Χώρους Υγειονομικής Ταφής (ΧΥΤ). Σε περίπτωση μη συμμόρφωσης στο νόμο προβλέπονται κυρώσεις και προσαυξήσεις για την μη έγκαιρη απόδοση του τέλους ταφής.

Η ΚΕΔΕ έχει επισημάνει ότι οι συγκεκριμένες διατάξεις πάσχουν, δεδομένου ότι, για μια σειρά νομικών λόγων, είναι αντισυνταγματικές, προκαλώντας στους δήμους, όλως παρανόμως σημαντική απώλεια πόρων.

Η ΚΕΔΕ λαμβάνοντας υπ’ όψιν την κρισιμότητα της κατάστασης, ως το ανώτατο συλλογικό όργανο της πρωτοβάθμιας αυτοδιοίκησης, θεωρεί αναγκαίο το νομικό και δικαστικό χειρισμό της υπόθεσης για την αναστολή και ακύρωση των διατάξεων αυτών ενώπιον του Συμβουλίου της Επικρατείας και καλεί τους Δήμους για την άμεση λήψη απόφασης της Δημοτικής Επιτροπής περί :

Α) **Εγκρισης** άσκησης αίτησης ακύρωσης και αναστολής, ενώπιον του ΣτΕ και κατά των 108159/15.12.2023 και 108153/15.12.2023 Αποφάσεων του Αναπληρωτή Υπουργού Εσωτερικών, από κοινού με την ΚΕΔΕ και

Β) Παροχής **εντολής και πληρεξουσιότητας**, στις δικηγορικές εταιρείες: (α) «Δικηγορική Εταιρεία Φλογαΐτης – Σιούτη και Συνεργάτες», με έδρα την Αθήνα (Λεωφ. Βασιλίσσης Σοφίας αρ. 27, 106 74), ΑΦΜ 997167671 της ΔΟΥ Δ’ Αθηνών, όπως νόμιμα εκπροσωπείται από την κ. Γλυκερία Σιούτη και τον κ. Σπυρίδωνα Φλογαΐτη και (β) «Νικόλαος Κανελλόπουλος - Χαρά Ζέρβα & Συνεργάτες, Δικηγορική Εταιρεία», με έδρα την Αθήνα (οδός Ομήρου αρ. 34, 106 72), ΑΦΜ 998109905 της ΔΟΥ Δ΄ Αθηνών, όπως νόμιμα εκπροσωπείται από τον κ. Νικόλαο Κανελλόπουλο, όπως καταθέσουν αίτηση ακύρωσης ενώπιον του Συμβουλίου της Επικρατείας κατά των υπ’αριθ. 108159/15.12.2023 και 108153/15.12.2023 Αποφάσεων του Αναπληρωτή Υπουργού Εσωτερικών και αίτηση αναστολής εκτελέσεως ενώπιον του ως άνω Δικαστηρίου και λήψεως προσωρινής διαταγής, ώστε να ανασταλεί η άμεση εκτέλεση αυτών, να παραστούν ενώπιον του Συμβουλίου της Επικρατείας κατά τη δικάσιμο που θα ορισθεί ή σε κάθε μετ’ αναβολή ή μετά από ματαίωση δικάσιμο, υποβάλει υπόμνημα απόψεων, να καταθέσουν σχετικά έγγραφα καθώς και κάθε αίτηση ή δήλωση σχετική με την πιο πάνω υπόθεση και, εν γένει, όπως πράττουν και ενεργούν οτιδήποτε άλλο απαιτείται για την υποστήριξη των άνω εντολών.

Επίσης υπενθυμίζεται ότι δεν προκαλείται δαπάνη που να βαρύνει τους Δήμους , δεδομένου ότι έχει αναλάβει η ΚΕΔΕ την κάλυψη των δικαστικών δαπανών και αμοιβών πληρεξουσίων δικηγόρων .

Κατόπιν των ανωτέρω, είναι προφανές το ιδιαίτερο έννομο συμφέρον του Δήμου Λεβαδέων να συμμετάσχει στην δικαστική διεκδίκηση για την ακύρωση των άνω αποφάσεων, εκ των οποίων πλήττεται και προκαλείται ζημία στον προϋπολογισμό του συνολικού ύψους **405.570,75 ευρώ** ( **249.582,00 ευρώ τέλος ταφής έτους 2022 + 155.988,75 ευρώ – τέλος ταφής α΄εξάμηνο 2023 ), που παρακρατείται από τους ΚΑΠ, σύμφωνα με την ως άνω Απόφαση κατανομής.**

Επίσης είναι σαφές ότι ο δικαστικός χειρισμός της συγκεκριμένης υπόθεσης απαιτεί εξειδικευμένες νομικές γνώσεις και εμπειρία και κρίνεται απολύτως αναγκαία η εφαρμογή των διατάξεων του άρθρου 72 παρ.1 περ.(ιδ) με την ανάθεση του δικαστικού χειρισμού της στα εξειδικευμένα δικηγορικά γραφεία τα οποία θα εκπροσωπήσουν την ΚΕΔΕ ενώπιον του ΣτΕ.

Σύμφωνα με τις διατάξεις του άρθρου 72 του ν. 3852/2010 , όπως έχει τροποποιηθεί και ισχύει η Δημοτική Επιτροπή **αποφασίζει για την υποβολή προσφυγών στις διοικητικές αρχές και αποφασίζει για την άσκηση ή μη όλων των ένδικων βοηθημάτων και των ένδικων μέσων,** καθώς και για την παραίτηση από αυτά, **πλην** των περιπτώσεων δικών που αφορούν στον προσδιορισμό ή τη μετατροπή της εργασιακής σχέσης μεταξύ εργαζομένων και του δήμου, στις οποίες η άσκηση ενδίκων μέσων είναι υποχρεωτική. Επίσης, αποφασίζει τον συμβιβασμό ή την κατάργηση δίκης που έχει αντικείμενο ποσό έως εξήντα χιλιάδες (60.000) ευρώ, πλέον ΦΠΑ. Όταν το αντικείμενο της δίκης είναι άνω του ποσού αυτού, τότε εισηγείται τη λήψη απόφασης από το δημοτικό συμβούλιο. Δεν επιτρέπεται συμβιβασμός ή κατάργηση δίκης για απαιτήσεις μισθών, επιδομάτων, αποζημιώσεων, εξόδων παράστασης, εξόδων κίνησης και γενικά μισθολογικών παροχών οποιασδήποτε μορφής, εξαιρουμένων εκείνων για τις οποίες το νομικό ζήτημα έχει επιλυθεί με απόφαση ανωτάτου δικαστηρίου. **Η απόφαση της Δημοτικής Επιτροπής** για τις περιπτώσεις των προηγούμενων εδαφίων, πλην αυτών που αφορούν στον προσδιορισμό ή τη μετατροπή της εργασιακής σχέσης κατά τα προβλεπόμενα στο πρώτο εδάφιο, λαμβάνεται **ύστερα από γνωμοδότηση δικηγόρου**, η έλλειψη της οποίας συνεπάγεται ακυρότητα της σχετικής απόφασης. Η παρούσα ρύθμιση ισχύει και όταν η αρμοδιότητα ασκείται από το δημοτικό συμβούλιο.

Η Νομική Σύμβουλος του Δήμου στην με αρ. πρωτ. 1094/18.1.2024 Γνωμοδότησή της αναφέρει τα εξής : « Σχετικά με το θέμα άσκησης αίτησης ακύρωσης ενώπιον του Συμβουλίου της Επικρατείας καθώς και αίτησης αναστολής με αίτημα λήψης προσωρινής διαταγής , κατά αποφάσεων του αναπληρωτή Υπουργού Εσωτερικών οι οποίες αφορούν το τέλος ταφής απορριμμάτων , σας γνωρίζουμε ότι λόγω της ιδιαίτερης βαρύτητας του θέματος και της απαιτούμενης εξειδικευμένης τεχνογνωσίας σχετικά με το αντικείμενο της δίκης , δεν έχουμε την απαιτούμενη εξειδικευμένη νομική κατάρτιση για την επαρκή στήριξη της υποθέσεως »

Κατόπιν αυτών καλείστε , κατ΄ άρθρο 72 του ν. 3852/2010, όπως έχει τροποποιηθεί και ισχύει, να αποφασίσετε για :

1. Την έγκριση άσκησης αίτησης ακύρωσης και αναστολής, ενώπιον του ΣτΕ και κατά των 108159/15.12.2023 και 108153/15.12.2023 Αποφάσεων του Αναπληρωτή Υπουργού Εσωτερικών, από κοινού με την ΚΕΔΕ.
2. Την παροχή **δικαιώματος, εντολής και πληρεξουσιότητας**, στις δικηγορικές εταιρείες: (α) «Δικηγορική Εταιρεία Φλογαΐτης – Σιούτη και Συνεργάτες», με έδρα την Αθήνα (Λεωφ. Βασιλίσσης Σοφίας αρ. 27, 106 74), ΑΦΜ 997167671 της ΔΟΥ Δ’ Αθηνών, όπως νόμιμα εκπροσωπείται από την κ. Γλυκερία Σιούτη και τον κ. Σπυρίδωνα Φλογαΐτη και (β) «Νικόλαος Κανελλόπουλος - Χαρά Ζέρβα & Συνεργάτες, Δικηγορική Εταιρεία», με έδρα την Αθήνα (οδός Ομήρου αρ. 34, 106 72), ΑΦΜ 998109905 της ΔΟΥ Δ΄ Αθηνών, όπως νόμιμα εκπροσωπείται από τον κ. Νικόλαο Κανελλόπουλο, όπως καταθέσουν αίτηση ακύρωσης ενώπιον του Συμβουλίου της Επικρατείας κατά των υπ’αριθ. 108159/15.12.2023 και 108153/15.12.2023 Αποφάσεων του Αναπληρωτή Υπουργού Εσωτερικών και αίτηση αναστολής εκτελέσεως ενώπιον του ως άνω Δικαστηρίου και λήψεως προσωρινής διαταγής, ώστε να ανασταλεί η άμεση εκτέλεση αυτών, να παραστούν ενώπιον του Συμβουλίου της Επικρατείας κατά τη δικάσιμο που θα ορισθεί ή σε κάθε μετ’ αναβολή ή μετά από ματαίωση δικάσιμο, υποβάλει υπόμνημα απόψεων, να καταθέσουν σχετικά έγγραφα καθώς και κάθε αίτηση ή δήλωση σχετική με την πιο πάνω υπόθεση και, εν γένει, όπως πράττουν και ενεργούν οτιδήποτε άλλο απαιτείται για την υποστήριξη των άνω εντολών.

Από την κατ΄εξαίρεση ανάθεση χειρισμού της προαναφερόμενης μεμονωμένης δικαστικής υπόθεσης δεν προκαλείται δαπάνη σε βάρος του προϋπολογισμού του Δήμου. Η δικαστική δαπάνη θα καλυφθεί από την Κεντρική Ένωση Δήμων Ελλάδος.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την με αρ. πρωτ. 1094/18.1.2024 Γνωμοδότησή της Νομικής Συμβούλου του Δήμου Λεβαδέων

-Την με αριθ. πρωτ. 1185/18-01-2024 εισήγηση της Δ/νσης των Διοικητικών Υπηρεσιών

 του Δήμου Λεβαδέων

- Την συζήτηση μεταξύ των μελών της Δημοτικής Επιτροπής καθώς και του κ. Αρκουμάνη Πέτρου - Δημοτικού Συμβούλου Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

1. Εγκρίνει την άσκηση αίτησης ακύρωσης και αναστολής, ενώπιον του ΣτΕ και κατά των 108159/15.12.2023 και 108153/15.12.2023 Αποφάσεων του Αναπληρωτή Υπουργού Εσωτερικών, από κοινού με την ΚΕΔΕ.
2. Δίνεται δια της παρούσης το δικαίωμα , **η εντολή και πληρεξουσιότητα** ,στις δικηγορικές εταιρείες: (α) «Δικηγορική Εταιρεία Φλογαΐτης – Σιούτη και Συνεργάτες», με έδρα την Αθήνα (Λεωφ. Βασιλίσσης Σοφίας αρ. 27, 106 74), ΑΦΜ 997167671 της ΔΟΥ Δ’ Αθηνών, όπως νόμιμα εκπροσωπείται από την κ. Γλυκερία Σιούτη και τον κ. Σπυρίδωνα Φλογαΐτη και (β) «Νικόλαος Κανελλόπουλος - Χαρά Ζέρβα & Συνεργάτες, Δικηγορική Εταιρεία», με έδρα την Αθήνα (οδός Ομήρου αρ. 34, 106 72), ΑΦΜ 998109905 της ΔΟΥ Δ΄ Αθηνών, όπως νόμιμα εκπροσωπείται από τον κ. Νικόλαο Κανελλόπουλο, όπως καταθέσουν αίτηση ακύρωσης ενώπιον του Συμβουλίου της Επικρατείας κατά των υπ’αριθ. 108159/15.12.2023 και 108153/15.12.2023 Αποφάσεων του Αναπληρωτή Υπουργού Εσωτερικών και αίτηση αναστολής εκτελέσεως ενώπιον του ως άνω Δικαστηρίου και λήψεως προσωρινής διαταγής, ώστε να ανασταλεί η άμεση εκτέλεση αυτών, να παραστούν ενώπιον του Συμβουλίου της Επικρατείας κατά τη δικάσιμο που θα ορισθεί ή σε κάθε μετ’ αναβολή ή μετά από ματαίωση δικάσιμο, υποβάλει υπόμνημα απόψεων, να καταθέσουν σχετικά έγγραφα καθώς και κάθε αίτηση ή δήλωση σχετική με την πιο πάνω υπόθεση και, εν γένει, όπως πράττουν και ενεργούν οτιδήποτε άλλο απαιτείται για την υποστήριξη των άνω εντολών.

Από την κατ΄εξαίρεση ανάθεση χειρισμού της προαναφερόμενης μεμονωμένης δικαστικής υπόθεσης δεν προκαλείται δαπάνη σε βάρος του προϋπολογισμού του Δήμου. Η δικαστική δαπάνη θα καλυφθεί από την Κεντρική Ένωση Δήμων Ελλάδος.-

**Η παρούσα απόφαση πήρε αριθμό 1/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1.Τουμαράς Βασίλειος

2.Αγνιάδης Παναγιώτης

3.Καλλιαντάσης Χρήστος

4.Παπαβασιλείου Αικατερίνη

5.Μίχας Δημήτριος ΠΙΣΤΟ ΑΠΟΣΠΑΣΜΑ

6.Ταγκαλέγκας Ιωάννης Λιβαδειά 24 -01-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ